Diari Oficial de la Generalitat Valenciana


Sumari del DOGV 3766, del 07-06-2000 (2000/4586)

Informació pública del programa d'actuació integrada del sector SUP-6 del Pla General Municipal d'Ordenació del Campello (Alacant).
-----------------------------------------------------------------------------------------------------------------------------------

### Dades del document

Número de DOGV
:   3766

Data del DOGV
:   07-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4586


Organisme emissor
:   Enrique Ortiz e Hijos, Contratista de Obras, SA

Tipus de document
:   Anunci

Informació pública del programa d'actuació integrada del sector SUP-6 del Pla General Municipal d'Ordenació del Campello (Alacant). [2000/M4586]
  
Mitjançant aquest edicte s'anuncia l'obertura d'un període d'informació pública de 20 dies, comptats des de l'endemà de la publicació en el Diari Oficial de la Generalitat Valenciana de la documentació de la proposta d'alternativa tècnica del programa d'actuació integrada del sector SUP-6 del Pla General Municipal d'Ordenació Urbana del Campello (Alacant), promogut per la mercantil Enrique Ortiz e Hijos, Contratista de Obras, SA.
  
Aquesta documentació consisteix en:
  
1. Homologació declarativa.
  
2. Pla parcial.
  
3. Memòria del programa d'actuació integrada.
  
4. Avantprojecte d'urbanització.
  
Aquesta documentació estarà a la vista durant el període esmentat d'exposició pública en la Notaria del senyor Juan Ignacio Soldevilla Jiménez, al Campello (Alacant), carrer de Sant Vicent, número 104, de dilluns a divendres, de 09.00 a 14.00 hores, així com a les dependències d'Urbanisme de l'Ajuntament del Campello (Alacant) (expedient dipositat amb el número de registre 004222, del dia 30 de març de 2000)
  
S'avisa que, dins del termini de 20 dies, comptats des de la publicació d'aquest anunci en el Diari Oficial de la Generalitat Valenciana qualsevol persona podrà comparéixer en la notaria abans esmentada per a obtenir una còpia de l'acta notarial de protocol·lització o sol·licitar l'exhibició d'aquesta i també presentar al·legacions i/o alternatives tècniques si pretenguen competir amb l'exposada al públic.
  
Així mateix, es fa constar la possibilitat de consultar durant el mateix termini en l'ajuntament les actuacions derivades de la documentació dipositada en aquest i de presentar-hi, per a la incorporació a aquestes, tant al·legacions com alternatives tècniques, així com proposicions juridicoeconòmiques per a executar qualsevol de les alternatives, tot això segons el que disposen els articles 46 i 48 de l'esmentada Llei 6/1994, Reguladora de l'Activitat Urbanística (LRAU).
  
Les dites proposicions juridicoeconòmiques es presentaran en el registre general de l'ajuntament en plica tancada, dins dels cinc dies hàbils següents des del venciment del termini anterior, amb la documentació requerida per al compliment del que estableixen els apartats c) i d) de l'article 32 de la LRAU.
  
L'acte d'obertura de pliques tindrà lloc a l'ajuntament el dia següent hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consultar-les i presentar al·legacions, abans de l'aprovació del programa i l'adjudicació de la seua execució.
  
Finalment, aquest edicte compleix la funció de notificació per edictes, de conformitat amb el que disposa l'article 59.4 de la Llei 30/1992, respecte dels propietaris de parcel·les la titularitat o el domicili dels quals són desconeguts a efectes de notificació.
  
A continuació s'indiquen les referències cadastrals de les parcel·les desconegudes afectades per l'actuació: 7363003, 7363012, 7363013, 7363023, 7263006, 7164001, 7164002, 7164003, 7164004, 7164005, 7064015, 7064016, 7063004 i 7063008.